pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม. รับทราบมาตรการจ้างงานนิสิต นักศึกษา จบใหม่ กว่า 2.6 แสนตำแหน่ง เตรียมจัดงาน Work Expo กระตุ้นการจ้างงานทุกภาคส่วน
วันอังคารที่ 8 กันยายน 2563
ครม. รับทราบมาตรการจ้างงานนิสิต นักศึกษา จบใหม่ กว่า 2.6 แสนตําแหน่ง เตรียมจัดงาน Work Expo กระตุ้นการจ้างงานทุกภาคส่วน
คณะรัฐมนตรีรับทราบมาตรการจ้างงานนิสิต นักศึกษา จบใหม่ กว่า 2.6 แสนตําแหน่ง เตรียมจัดงาน Work Expo กระตุ้นการจ้างงานทุกภาคส่วน
วันนี้ (8 กันยายน 2563) เวลา 13.00 น. ณ ตึกสันติไมตรี (หลังใน) หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยว่า วันนี้คณะรัฐมนตรีได้มีมติเห็นชอบขยายระยะเวลาการใช้ พ.ร.ก. ฉุกเฉินฯ ในพื้นที่ 3 จังหวัดชายแดนภาคใต้และจังหวัดสงขลา ในพื้นที่เดิม เนื่องจากยังคงสถานการณ์ยังมีความรุนแรง และปรับลดในพื้นที่อ. ไม้แก่น โดยย้ําการใช้ พ.ร.ก. ฉุกเฉินฯ เฉพาะเท่าที่จําเป็นเท่านั้น ขึ้นอยู่กับความรุนแรงของสถานการณ์ เช่นเดียวกับการใช้ พ.ร.ก. ฉุกเฉินฯ ที่คงอยู่ เพื่อป้องกันการแพร่ระบาดของเชื้อไวรัสโควิด-19 หากสถานการณ์ดีขึ้นก็จะพิจารณายกเลิก ปัจจุบันยังคงมีความจําเป็นต้องบูรณาการข้อกฎหมายของหลายหน่วยงาน เพื่อให้เจ้าหน้าที่ทหาร ตํารวจ ทํางานได้ง่ายขึ้น เนื่องจากกฎหมายของกระทรวงสาธาณสุขครอบคลุมเพียงด้านสุขภาพอย่างเดียว ไม่สามารถใช้ควบคุมชายแดนได้ และยืนยันว่าไม่เกี่ยวข้องกับการชุมนุม
นายกรัฐมนตรี เผยคณะรัฐมนตรีมีมติรับทราบมาตรการในการจ้างงานนิสิต นักศึกษา จบใหม่ประมาณ 260,000 ตําแหน่ง ระยะเวลา 12 เดือน ทั้งระดับปวช. ปวส. และปริญญาตรี รวมทั้งการจ้างงานในภาคส่วนอื่นอีกรวมแล้วประมาณ 1 ล้านตําแหน่ง ซึ่งมีการจัด Work Expo โดยกระทรวงแรงงาน นอกจากนี้ ยังมีมาตรการกระตุ้นการใช้จ่าย ลดค่าครองชีพ ดูแลผู้ประกอบรายย่อยโดยเฉพาะหาบเร่ แผงลอย พ่อค้า แม่ค้า ซึ่งหน่วยงานที่เกี่ยวข้องจะจัดทํารายละเอียด เพื่อนําเสนอหลักการแก่คณะรัฐมนตรี ให้มีความชัดเจนมากยิ่งขึ้น รวมทั้งจัดเตรียมระบบในการจ่ายเงินให้มีความพร้อมก่อน เพื่อสร้างความมั่นใจให้ผู้บริโภค ในการใช้จ่ายซื้อสินค้ากับร้านค้าปลีกและพ่อค้า แม่ค้าหาบเร่ แผงลอย ได้
นายกรัฐมนตรียังเปิดเผย คณะรัฐมนตรีอนุมัติการปรับปรุงสหกรณ์ในวงเงินประมาณ 2,000 ล้านบาท เพื่อพัฒนาให้มีความทันสมัย มีความพร้อมในการดูแลภาคประชาชนด้วย อาทิ ผลผลิตทางการเกษตร พร้อมยังมีการอนุมัติโครงการ Chiang Mai Gastronomy Culture เพื่อสนับสนุนการท่องเที่ยวเชิงวัฒนธรรมล้านนารูปแบบใหม่ ในวงเงิน 48 ล้านบาท เพื่อส่งเสริมรายได้เกษตรกร ผู้ประกอบการในพื้นที่ โดยมุ่งเน้นนําท่องเที่ยว Street Food ซึ่งเชียงใหม่จะเป็นจังหวัดแรกเพื่อเป็นโครงการนําร่อง และจะมีโครงการดังกล่าวในจังหวัดอื่น ๆ ต่อไป รวมทั้งการดําเนินการของประกันสังคมที่อยู่ระหว่างการดูแลผู้ที่ตกค้างยังไม่ได้รับการช่วยเหลือ ไม่ว่าจะเป็นผู้ที่ไม่เข้าหลักเกณฑ์ ครบ 6 เดือน หรือผู้ที่ติดค้างในการแจ้งบัญชีธนาคาร โดยจะมีการเลื่อนจ่ายไปยังเดือนตุลาคม ประมาณ 50,000 กว่ารายด้วย
................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.อุตฯ ลงพื้นที่นำถุงยังชีพ "กระทรวงอุตสาหกรรมร่วมใจช่วยเหลือผู้ประสบภัยน้ำท่วม" ไปแจกจ่ายยังพื้นที่ประสบอุทกภัย จ.สุโขทัย 3,100 ชุด
วันศุกร์ที่ 28 สิงหาคม 2563
ก.อุตฯ ลงพื้นที่นําถุงยังชีพ "กระทรวงอุตสาหกรรมร่วมใจช่วยเหลือผู้ประสบภัยน้ําท่วม" ไปแจกจ่ายยังพื้นที่ประสบอุทกภัย จ.สุโขทัย 3,100 ชุด
นายบรรจง สุกรีฑา ผู้ตรวจราชการกระทรวงอุตสาหกรรม ลงพื้นที่นําถุงยังชีพ "กระทรวงอุตสาหกรรมร่วมใจช่วยเหลือผู้ประสบภัยน้ําท่วม" ไปแจกจ่ายยังพื้นที่ประสบอุทกภัย จ.สุโขทัย 3,100 ชุด
วันนี้ (28 สิงหาคม 2563) นายบรรจง สุกรีฑา ผู้ตรวจราชการกระทรวงอุตสาหกรรม พร้อมด้วยอุตสาหกรรมจังหวัดและเจ้าหน้าที่จากสํานักงานอุตสาหกรรมจังหวัดสุโขทัย จังหวัดพิษณุโลก จังหวัดเพชรบูรณ์ จังหวัดตาก จังหวัดกําแพงเพชร กองทัพภาคที่ 3 กองกําลังช่วยรบที่ 3 ซึ่งท่านรอง กอ.รมน. พอ.เสมา เป็นผู้ประสานการช่วยเหลือและหน่วยงานภาคีเครือข่ายในพื้นที่ นําขบวนรถถุงยังชีพ "กระทรวงอุตสาหกรรมร่วมใจช่วยเหลือผู้ประสบภัยน้ําท่วม" ไปแจกจ่ายยังพื้นที่ประสบอุทกภัย จ.สุโขทัย จํานวน 3,100 ชุด แบ่งเป็น 5 จุดได้แก่ วัดปากพระ จํานวน 500 ชุด วัดปากแคว จํานวน 500 ชุด วัดท่าทอง จํานวน 700 ชุด โรงเรียนหนองปลาหมอวิทยาคม จํานวน 900 ชุด วัดเกาะ จํานวน 500 ชุด
รัฐบาลไทย-ข่าวทำเนียบรัฐบาล-รมว.ยุติธรรม - รมช.ศึกษาธิการ ร่วมเปิดโครงการพัฒนาโปรแกรมค่ายสานสัมพันธ์ครอบครัว ยกโมเดล บำบัดผู้ติดยาเสพติดด้วยครอบครัว
วันจันทร์ที่ 31 สิงหาคม 2563
รมว.ยุติธรรม - รมช.ศึกษาธิการ ร่วมเปิดโครงการพัฒนาโปรแกรมค่ายสานสัมพันธ์ครอบครัว ยกโมเดล บําบัดผู้ติดยาเสพติดด้วยครอบครัว
รมว.ยุติธรรม - รมช.ศึกษาธิการ ร่วมเปิดโครงการพัฒนาโปรแกรมค่ายสานสัมพันธ์ครอบครัว ยกโมเดล บําบัดผู้ติดยาเสพติดด้วยครอบครัว
ในวันเสาร์ที่ ๒๙ สิงหาคม ๒๕๖๓ ณ บ้านหมอรีสอร์ท จังหวัดสุโขทัย นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย คุณหญิงกัลยา โสภณพณิช รัฐมนตรีช่วยว่าการกระทรวงศึกษาธิการ ร่วมเปิดโครงการพัฒนาโปรแกรมค่ายสานสัมพันธ์ครอบครัว : กิจกรรมค่ายสานสัมพันธ์ครอบครัว โดยมี นายวิตถวัลย์ สุนทรขจิต อธิบดีกรมคุมประพฤติ ให้การต้อนรับ
โอกาสนี้ นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย คุณหญิงกัลยา โสภณพณิช รัฐมนตรีช่วยว่าการกระทรวงศึกษาธิการ ได้รับฟังปัญหาจากบุคคลในครอบครัวของผู้ถูกคุมความประพฤติเรื่องยาเสพติดที่เข้าร่วมค่ายศูนย์ขวัญแผ่นดิน นอกจากนี้ ยังได้ติดตามดูกิจกรรมฐานการเรียนรู้ของผู้เข้าอบรม โดยมีเจ้าหน้าที่จากกองพัฒนาการคุมประพฤติ สํานักงานคุมประพฤติสุโขทัย ศูนย์ฟื้นฟูสมรรถภาพผู้ติดยาเสพติด ลาดหลุมแก้ว และสถาบันสุขภาพจิตเด็กและวัยรุ่นราชนครินทร์ และผู้แทนจากมูลนิธิสถาบันราชพฤกษ์ เป็นวิทยากร และพี่เลี้ยงประจําฐานการเรียนรู้
นายสมศักดิ์ฯ กล่าวว่า จากที่รับฟังเข้าใจว่ามีความอึดอัดในครอบครัว เมื่อพบว่า ลูก ภรรยา สามี ติดยาเสพติด แต่การฟื้นฟูบําบัดให้เลิกยาเสพติดนั้นไม่ใช่เรื่องง่ายหากบําบัดไม่ถูกวิธี การสื่อสารพูดคุยห้ามใช้อารมณ์ ต้องชําระจิตใจด้วยความรัก
"ตนได้มีโอกาสพูดคุยกับคุณหญิงกัลยา จึงเห็นแนวคิดของท่านในเรื่องนี้ เลยคิดว่าหากลงมือทําจะสามารถช่วยเหลือคนได้มากขึ้น ครอบครัวจะสามารถกลับมามีความสุขได้ เยาวชนที่ติดยาเสพติดก็จะสามารถกลับมาเรียนหนังสือ และมีอนาคตที่ดีจึงมอบหมายให้กรมคุมประพฤติเดินหน้า และเริ่ม "คุณหญิงกัลยา โมเดล" บําบัดยาเสพติดด้วยความรักในครอบครัว" รมว.ยุติธรรม กล่าว
ด้านคุณหญิงกัลยาฯ กล่าวว่า ยาเสพติดเป็นตัวบ่อนทําลายชาติมาช้านาน รัฐบาลพยายามทําทุกทาง ตนอยากเห็นเยาวชนห่างไกลเรื่องแบบนี้ หรือหากติดแล้วสามารถเลิกได้ แต่สิ่งสําคัญจะทําให้คนในครอบครัวเลิกยาเสพติดได้ ก็คือครอบครัว คนเสพ ไม่ใช่ผู้ร้าย แต่เขาเพียงแค่ไม่สบาย กิจกรรมค่ายสานสัมพันธ์ครอบครัวนี้ คือ "ค่ายยาวิเศษ" ที่สามารถจะช่วยผู้เสพด้วยวิธีครอบครัวบําบัด
รัฐบาลไทย-ข่าวทำเนียบรัฐบาล-รัฐมนตรีเกษตรฯ เป็นผู้แทนรับหนังสือร้องเรียนจากสมาคมการประมงแห่งประเทศไทย
วันศุกร์ที่ 28 สิงหาคม 2563
รัฐมนตรีเกษตรฯ เป็นผู้แทนรับหนังสือร้องเรียนจากสมาคมการประมงแห่งประเทศไทย
รัฐมนตรีเกษตรฯ เป็นผู้แทนรับหนังสือร้องเรียนจากสมาคมการประมงแห่งประเทศไทย พร้อมเร่งรัดติดตามการดําเนินงานสินเชื่อเพื่อเสริมสภาพคล่องผู้ประกอบการประมง
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นผู้แทนนายกรัฐมนตรีในการรับมอบหนังสือร้องเรียนจากสมาคมการประมงแห่งประเทศไทย ที่ยื่นขอให้รัฐบาลได้มีการแก้ไขปัญหาต่าง ๆ โดยได้มีการพูดคุยหารือ และจะทําสรุปข้อเรียกร้องเพื่อนําเรียนนายกรัฐมนตรีต่อไป ซึ่งคาดว่าจะสามารถนําเรียนได้ภายในสัปดาห์หน้า
นอกจากนี้ รัฐมนตรีว่าการกระทรวงเกษตรและสหกรณ์จะเร่งดําเนินการเรื่องสินเชื่อเพื่อเสริมสภาพคล่องผู้ประกอบการประมง กรอบวงเงิน 10,300 ล้านบาท ที่ยังติดขัดอยู่ ซึ่งปัจจุบันอยู่ในขั้นตอนการดําเนินงานของธนาคารออมสิน และธนาคารเพื่อการเกษตรและสหกรณ์การเกษตร (ธ.ก.ส.) โดยจะประสานงานและเร่งดําเนินการแก้ไขให้โดยเร็วต่อไป
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2563 ระหว่างวันที่ 3 – 10 กันยายน 2563
วันศุกร์ที่ 11 กันยายน 2563
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2563 ระหว่างวันที่ 3 – 10 กันยายน 2563
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2563 ระหว่างวันที่ 3 – 10 กันยายน 2563  พบการกระทําผิด จํานวน 444 คดี คิดเป็นเงินค่าปรับ 6.68 ล้านบาท
นายวรวรรธน์ ภิญโญ ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิด กฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2563 (ระหว่างวันที่ 3-10 กันยายน 2563) พบว่ามีการกระทําผิด จํานวน 444 คดี คิดเป็นเงินค่าปรับ 6.68 ล้านบาท โดยแยกเป็น สุรา จํานวน 249 คดี ค่าปรับ 2.33 ล้านบาท ยาสูบ จํานวน 145 คดี ค่าปรับ 3.09 ล้านบาท ไพ่ จํานวน 12 คดี ค่าปรับ 0.42 ล้านบาท น้ํามันและผลิตภัณฑ์น้ํามัน จํานวน 12 คดี ค่าปรับ 0.29 ล้านบาท น้ําหอม จํานวน 1 คดี ค่าปรับ จํานวน 0.01 ล้านบาท รถจักรยานยนต์ จํานวน 19 คดี ค่าปรับ จํานวน 0.30 ล้านบาท และสินค้าอื่น ๆ จํานวน 6 คดี ค่าปรับ 0.24 ล้านบาท โดยมีของกลางแยกเป็นน้ําสุรา จํานวน 2,902.850 ลิตร ยาสูบ จํานวน 5,488 ซอง ไพ่ จํานวน 1,778 สํารับ น้ํามันและผลิตภัณฑ์น้ํามัน จํานวน 9,045.000 ลิตร น้ําหอม จํานวน 2,880 ขวด รถจักรยานยนต์ จํานวน 22 คัน
สรุปยอดรวมในปีงบประมาณ พ.ศ. 2563 ตั้งแต่วันที่ 1 ตุลาคม 2562 – 10 กันยายน 2563 พบว่ามีการกระทําผิด จํานวน 26,720 คดี คิดเป็นเงินค่าปรับ 464.68 ล้านบาท โดยแยกเป็น สุรา จํานวน 15,255 คดี ค่าปรับ 152.71 ล้านบาท ยาสูบ จํานวน 7,908 คดี ค่าปรับ 182.59 ล้านบาท ไพ่ จํานวน 579 คดี ค่าปรับ 8.39 ล้านบาท น้ํามันและผลิตภัณฑ์น้ํามัน จํานวน 1,169 คดี ค่าปรับ 55.75 ล้านบาท น้ําหอม จํานวน 69 คดี ค่าปรับ 1.80 ล้านบาท รถจักรยานยนต์ จํานวน 1,183 คดี ค่าปรับ จํานวน 29.68 ล้านบาท และสินค้าอื่น ๆ จํานวน 557 คดี ค่าปรับ 33.76 ล้านบาท โดยมีของกลางแยกเป็นน้ําสุรา จํานวน 1,803,937.669 ลิตร ยาสูบ จํานวน 482,435 ซอง ไพ่ จํานวน 68,894 สํารับ น้ํามันและผลิตภัณฑ์น้ํามัน จํานวน 2,979,843.000 ลิตร น้ําหอม จํานวน 49,596 ขวด รถจักรยานยนต์ จํานวน 1,352 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-เคาะแผน แก้น้ำท่วมลุ่มน้ำเพชรบุรีตอนล่าง
วันอังคารที่ 8 กันยายน 2563
เคาะแผน แก้น้ําท่วมลุ่มน้ําเพชรบุรีตอนล่าง
--
#ไทยคู่ฟ้าปัญหาน้ําท่วมพื้นที่ลุ่มน้ําเพชรบุรีตอนล่าง เป็น 1 ใน 66 พื้นที่ประสบภัยพิบัติซ้ําซาก เป็นสิ่งที่รัฐบาลให้ความสําคัญ ที่ต้องได้รับการแก้ไขเชิงบูรณาการ ตามแผนแม่บทการบริหารจัดการทรัพยากรน้ํา 20 ปี (พ.ศ. 2561 - 2580)
ล่าสุด ครม.อนุมัติหลักการให้กรมชลประทาน เตรียมความพร้อมโครงการบรรเทาอุทกภัยพื้นที่ลุ่มน้ําเพชรบุรีตอนล่างอันเนื่องมาจากพระราชดําริ จ.เพชรบุรี เพื่อบรรเทาปัญหาน้ําท่วมในพื้นที่ลุ่มน้ําเพชรบุรี ที่ได้รับผลกระทบประมาณ 219,681 ไร่ ช่วยเพิ่มประสิทธิภาพการระบายน้ําลงสู่อ่าวไทยให้รวดเร็วยิ่งขึ้น เพิ่มศักยภาพการใช้พื้นที่การเกษตรประมาณ 10,000 ไร่ และเป็นแหล่งน้ําต้นทุนในการอุปโภคบริโภค
โดยกรมชลประทาน จะดําเนินการปรับปรุงคลองระบายน้ําสายที่ 1 (D1) และคลองส่งน้ําสายใหญ่ฝั่งขวา 1 (RMC1) พร้อมอาคารประกอบ ให้สามารถระบายน้ําลงสู่อ่าวไทยรวมทั้งสิ้น 550 ลูกบาศ์กเมตรต่อวินาที
ในส่วนงานเพิ่มประสิทธิภาพอ่างเก็บเก็บน้ํา โดยเพิ่มความจุเขื่อนแก่งกระจาน 53 ล้านลูกบาศก์เมตร พร้อมท่อส่งน้ําเพื่อระบายน้ําออกจากเขื่อน และเพิ่มความจุอ่างเก็บน้ําห้วยแม่ประจันต์
อย่างไรก็ตาม เจ้าหน้าที่จะลงพื้นที่ ทําความเข้าใจกับประชาชน และรับฟังความคิดเห็นอย่างรอบด้าน และเสนอต่อครม. เพื่ออนุมัติวงเงินงบประมาณในการก่อสร้าง โดยคาดว่าจะเริ่มดําเนินการได้ในปี 2565
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานการประชุมผู้บริหารระดับสูงของกระทรวงอุตสาหกรรม
วันพฤหัสบดีที่ 17 กันยายน 2563
ปลัดฯ กอบชัย เป็นประธานการประชุมผู้บริหารระดับสูงของกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม  เป็นประธานการประชุมผู้บริหารระดับสูงของกระทรวงอุตสาหกรรม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
วันนี้ (17 กันยายน 2563) เวลา 08.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงของกระทรวงอุตสาหกรรม เพื่อขับเคลื่อนการดําเนินการในด้านต่าง ๆ โดยที่ประชุมฯ ได้แจ้งถึงคําสั่งสํานักนายกรัฐมนตรีที่ 243/2563 เรื่อง มอบหมายให้รัฐมนตรีรับผิดชอบแนวคิดการขับเคลื่อนไทยไปด้วยกันระดับพื้นที่จังหวัด ซึ่งรัฐมนตรีว่าการกระทรวงอุตสาหกรรม ได้รับมอบหมายให้ดูแลจังหวัดมุกดาหาร จังหวัดอุดรธานี และจังหวัดหนองคาย
นอกจากนี้ ที่ประชุมฯ ได้แจ้งกําหนดการถวายผ้าพระกฐินพระราชทานกระทรวงอุตสาหกรรม ประจําปี พ.ศ.2563 ซึ่งกําหนดจัดขึ้นในวันที่ 16 ตุลาคม 2563 ณ วัดคฤหบดี แขวงบางยี่ชัน เขตบางพลัด กรุงเทพฯ รวมถึงตารางการจัดสรรสลากบํารุงสภากาชาดไทยกระทรวงอุตสาหกรรม ปี 2563 โดยมี นายสุรพล ชามาตย์ นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม และคณะผู้บริหารระดับสูงของกระทรวงอุตสาหกรรม ร่วมประชุม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-'จับกัง1' เสียใจแรงงานไทยติดโควิด -19 เสียชีวิตในซาอุฯ สั่งหน่วยงานติดต่อญาติพร้อมช่วยเหลือ
วันพฤหัสบดีที่ 27 สิงหาคม 2563
'จับกัง1' เสียใจแรงงานไทยติดโควิด -19 เสียชีวิตในซาอุฯ สั่งหน่วยงานติดต่อญาติพร้อมช่วยเหลือ
รัฐมนตรีว่าการกระทรวงแรงงาน แสดงความเสียใจกรณีแรงงานไทยวัย 67 ปี เสียชีวิตจากการติดเชื้อโควิด -19 ในประเทศซาอุดีอาระเบีย สั่งการอัครราชทูตที่ปรึกษาฝ่ายแรงงานฯ ติดตามค่าจ้างค้างจ่าย สั่งการแรงงานจังหวัดและหน่วยงานในสังกัด
นายสุชาติ ชมกลิ่น รัฐมนตรีว่าการกระทรวงแรงงานกล่าวแสดงความเสียใจถึงกรณีที่แรงงานไทยเสียชีวิตจากการติดเชื้อโควิด-19 ในประเทศซาอุดีอาระเบีย โดยได้รับรายงานจากนาวาตรีวิทวัส กู้ประเสริฐ อัครราชทูตที่ปรึกษา (ฝ่ายแรงงาน) สํานักงานแรงงานในประเทศซาอุดีอาระเบีย (กรุงริยาด) ว่า เมื่อวันที่ 26 ส.ค. 63 เวลา 11.00 น. สนร.ริยาด ได้รับการประสานงานจาก สอท. ณ กรุงริยาด ว่าได้รับแจ้งจากโรงพยาบาล Jubail Government Hospital ว่ามีแรงงานไทยรายหนึ่ง อายุ 67 ปี ซึ่งเข้ารับการรักษาจากการติดเชื้อโควิด-19 และได้เสียชีวิตลงแล้ว ซึ่งจากการตรวจสอบพบว่า แรงงานไทยรายนี้ เป็นชาวจังหวัดลําปาง ทํางานกับนายจ้างชื่อ AL-OSAIS CONTRACTING & TRADING เมืองจูเบล
อัครราชทูตที่ปรึกษาฝ่ายแรงงาน สนร. ริยาด ยังรายงานอีกว่า ได้สอบถามไปยังหัวหน้างานเบื้องต้นทราบว่า แรงงานรายนี้ทํางานในตําแหน่งช่างทั่วไป และเข้ารับการรักษาในโรงพยาบาลข้างต้นตั้งแต่วันที่ 6 ส.ค.63 ทั้งนี้ รายละเอียดเกี่ยวกับการทํางาน เงินเดือนและการเริ่มทํางานนั้น หัวหน้างานไม่ทราบรายละเอียด จึงได้ขอให้ฝ่ายบุคคลของบริษัทดําเนินการคํานวณเงินสิ้นสุดบริการตามจํานวนเวลาที่ทํางาน ค่าจ้างค้างจ่าย และเงินอื่นๆ แล้วนําไปรับรองที่ Labour Office ก่อนส่งให้ สนร. ริยาด ตรวจสอบความถูกต้องเพื่อที่จะได้นําส่งให้กับทายาทของแรงงานไทยรายนี้ต่อไป
ส่วนการให้ความช่วยเหลือ รมว.แรงงาน ได้สั่งการให้อัครราชทูตที่ปรึกษาฝ่ายแรงงาน สนร. ริยาด ติดตามสิทธิประโยชน์ โดยเฉพาะค่าจ้างค้างจ่ายจากนายจ้าง และสิทธิอื่นๆ ตามกฎหมาย นอกจากนี้ รมว.แรงงาน ยังสั่งการให้แรงงานจังหวัดลําปางและหน่วยงานในสังกัดกระทรวงแรงงานจังหวัดลําปางลงพื้นที่ไปติดต่อญาติ เพื่อแจ้งข้อมูลให้ญาติทราบและให้กําลังใจแก่ครอบครัวผู้เสียชีวิต ส่วนการจัดการศพนั้น เจ้าหน้าที่จะได้ดําเนินการเกี่ยวกับศพของผู้ติดเชื้อโควิด -19 โดยนําไปฝังตามมาตรการที่กระทรวงสาธารณสุข ของประเทศซาอุดีอาระเบียกําหนดต่อไป
รัฐบาลไทย-ข่าวทำเนียบรัฐบาล-มท.1 ลงพื้นที่ติดตามความคืบหน้าในการจัดการน้ำเสียคลองแม่ข่า
วันศุกร์ที่ 28 สิงหาคม 2563
มท.1 ลงพื้นที่ติดตามความคืบหน้าในการจัดการน้ําเสียคลองแม่ข่า
มท.1 ลงพื้นที่ติดตามความคืบหน้าในการจัดการน้ําเสียคลองแม่ข่า
วันนี้ (28 ส.ค. 63) เวลา 14.30 น. ที่ประตูน้ําท่าแพ อําเภอเมืองเชียงใหม่ จังหวัดเชียงใหม่ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พร้อมด้วย พลตํารวจโท ณัฐพิชย์ สนิทวงศ์ ณ อยุธยา ผู้ช่วยรัฐมนตรีประจํากระทรวงมหาดไทย คณะทํางานรัฐมนตรีว่าการกระทรวงมหาดไทย ผู้บริหารระดับสูงของกระทรวงมหาดไทย ลงพื้นที่ติดตามการพัฒนาและแก้ไขปัญหาคลองแม่ข่า จังหวัดเชียงใหม่ โดยมี นายเจริญฤทธิ์ สงวนสัตย์ ผู้ว่าราชการจังหวัดเชียงใหม่ พร้อมด้วยผู้อํานวยการโครงการชลประทานเชียงใหม่ นายกเทศมนตรีนครเชียงใหม่ ผู้อํานวยการสํานักงานพัฒนาภาค 3 หน่วยบัญชาการทหารพัฒนา และผู้แทนองค์การจัดการน้ําเสีย ร่วมให้การต้อนรับและบรรยายสรุป
"คลองแม่ข่า" หรือที่คนเชียงใหม่ เรียกว่า น้ําแม่ข่า ไหลผ่านในพื้นที่ 3 อําเภอของจังหวัดเชียงใหม่ ได้แก่ อําเภอแม่ริม อําเภอเมืองเชียงใหม่ และอําเภอหางดง มีช่วงต้นน้ําอยู่ในพื้นที่เขตตําบลดอนแก้ว อําเภอแม่ริม ระยะทางประมาณ 8.190 กิโลเมตร ช่วงกลางน้ําอยู่ในเขตเทศบาลนครเชียงใหม่ทั้งหมด เริ่มตั้งแต่หมู่บ้านสุขิโต ถนนสมโภชเชียงใหม่ 700 ปี ไปจนสุดเขตเทศบาลนครเชียงใหม่ บริเวณถนนมหิดลก่อนถึงเขตเทศบาลตําบลป่าแดด ระยะทางประมาณ 10.200 กิโลเมตร และช่วงท้ายน้ําเริ่มตั้งแต่เขตเทศบาลตําบลป่าแดดไปจนถึงจุดที่น้ําแม่ข่าไหลลงสู่แม่น้ําปิงที่ตําบลสบแม่ข่า อําเภอหางดง มีระยะทางทั้งหมดประมาณ 12 กิโลเมตร แต่เนื่องด้วยความเจริญเติบโตทางเศรษฐกิจของจังหวัดเชียงใหม่ ส่งผลทําให้เกิดการขยายตัวของเมืองเชียงใหม่ ในช่วง 3 ทศวรรษที่ผ่านมามีชุมชนแออัดผุดขึ้น รวมทั้งมีการบุกรุกคลองแม่ข่าเป็นจํานวนมาก อีกทั้งมีการทิ้งน้ําเสียจากทางสถานประกอบการต่าง ๆ และครัวเรือนซึ่งขาดระบบบําบัดน้ําเสีย ส่งผลทําให้คลองแม่ข่าเกิดการเน่าเสีย
โดยจังหวัดเชียงใหม่ ได้บูรณาการร่วมกับทุกภาคส่วน กําหนดให้การพัฒนาคลองแม่ข่าจังหวัดเชียงใหม่ ถือเป็นนโยบายสําคัญเร่งด่วนในระดับพื้นที่ ซึ่งได้มอบหมายทุกภาคส่วนรับผิดชอบในการพัฒนาคลองแม่ข่าในเขตพื้นที่รับผิดชอบอย่างต่อเนื่อง และมุ่งเน้นสร้างจิตสํานึกให้กับประชาชนที่อาศัยอยู่ริมสองฝั่งคลองแม่ข่าให้มีส่วนร่วมในการพัฒนาคลองแม่ข่า โดยมีมาตรการในการแก้ไขปัญหา 8 มาตรการ ได้แก่ มาตรการการปรับปรุงคุณภาพน้ํา การแก้ไขปัญหาบุกรุกที่ดิน การจัดหาน้ําต้นทุน การปรับปรุงภูมิทัศน์ การปรับปรุงและฟื้นฟูสิ่งปลูกสร้างเดิม การบริหารจัดการอย่างเป็นระบบ การสร้างจิตสํานึกชุมชน และการปรับปรุงและพัฒนาลําน้ําสาขา
นอกจากนี้ ในด้านระบบบําบัดน้ําเสีย เทศบาลนครเชียงใหม่มีระบบบําบัดน้ําเสียชุมชน (รวมน้ําเสียและน้ําฝนในท่อเดียวกัน) จํานวน 1 แห่ง เป็นระบบบําบัดน้ําเสียแบบบ่อเติมอากาศ ประสิทธิภาพการบําบัดน้ําเสีย 55,000 ลูกบาศก์เมตรต่อวัน สามารถรวบรวมน้ําเสียได้ประมาณ 20,000-30,000 ลูกบาศก์เมตรต่อวัน โดยการรับน้ําเสียในเขตเทศบาลนครเชียงใหม่พื้นที่ฝั่งทิศตะวันตกของแม่น้ําปิง 20 ตารางกิโลเมตร และบางส่วนจากเทศบาลตําบลช้างเผือกที่ไหลมาตามท่อระบายน้ํา โดยได้ร่วมกับองค์การจัดการน้ําเสีย (อจน.) ดําเนินการดูแลและบํารุงรักษา
จากนั้น พลเอก อนุพงษ์ เผ่าจินดา และคณะ ลงเรือตรวจสภาพคลองแม่ข่าจากประตูน้ําท่าแพไปยังสวนสัตตะมังคละศรีดอนไชย และเดินทางตรวจสภาพประตูระบายน้ําและการบริหารจัดการน้ําคลองแม่ข่าลงสู่แม่น้ําปิง ณ บริเวณประตูระบายน้ําดอนชัย
รัฐบาลไทย-ข่าวทำเนียบรัฐบาล-‘ก.แรงงาน’ อบรม ‘ขรก. ให้ทันต่อการเปลี่ยนแปลงทางเทคโนโลยีดิจิทัล ยุค 4.0’
วันพุธที่ 26 สิงหาคม 2563
‘ก.แรงงาน’ อบรม ‘ขรก. ให้ทันต่อการเปลี่ยนแปลงทางเทคโนโลยีดิจิทัล ยุค 4.0’
รองปลัดกระทรวงแรงงาน เปิดโครงการอบรมให้ความรู้การบริหารจัดการศูนย์ข้อมูลแรงงานแห่งชาติและการใช้ประโยชน์ข้อมูลสู่การเป็น Provincial Big Data พัฒนาศักยภาพดิจิทัลของบุคลากรภายในองค์กร ให้มีความรู้เท่าทันต่อสถานการณ์การเปลี่ยนแปลงเทคโนโลยีดิจิทัลของโลกใน
วันนี้ (26 ส.ค. 63) เวลา 13.45 น. นายสุรพล พลอยสุข รองปลัดกระทรวงแรงงาน เป็นประธาน ในพิธีเปิดโครงการอบรมให้ความรู้การบริหารจัดการศูนย์ข้อมูลแรงงานแห่งชาติและการใช้ประโยชน์ข้อมูลสู่การเป็น Provincial Big Data ณ ห้อง แกรนด์ บอลรูม โรงแรม เอส รัชดา กรุงเทพฯ โดย รองปลัดกระทรวงแรงงาน กล่าวว่า “การจัดการอบรมในครั้งนี้ มีความสําคัญอย่างยิ่งต่อการสร้างการรับรู้ สร้างความเข้าใจ และเป็นการเตรียมพร้อมบุคลากร เพื่อเข้าสู่ยุคระบบเศรษฐกิจและสังคมดิจิทัลที่เทคโนโลยีดิจิทัลเข้ามามีบทบาทสําคัญ และมีความจําเป็นอย่างมากต่อวิถีชีวิตของคน และส่งผลให้เกิดการเปลี่ยนแปลงโครงสร้าง รูปแบบกิจกรรม ทางเศรษฐกิจ กระบวนการผลิต การค้า การบริการ กระบวนการทางสังคม รวมถึงปฏิสัมพันธ์ระหว่างบุคคลรวมทั้งส่งผลต่อการปฏิบัติงาน และการบริหารงานของหน่วยงานภาครัฐ และภาคเอกชน ตัวอย่างเช่น Big Data ซึ่งเป็นเทคโนโลยีที่สร้างประโยชน์และนํามาประยุกต์ใช้ในองค์กรได้อย่างมีประสิทธิภาพ
โดยการจัดอบรมในครั้งนี้ เป็นเพียงการเริ่มต้น เพื่อสร้างการรับรู้ สร้างความเข้าใจ และการพัฒนาศักยภาพดิจิทัลของบุคลากรภายในองค์กร เกี่ยวกับกระแสเทคโนโลยีดิจิทัลที่ส่งผลกระทบต่อทิศทางการทํางานของบุคลากรสํานักงานปลัดกระทรวงแรงงานในยุค 4.0 โดยเฉพาะความรู้ ความเข้าใจ เกี่ยวกับ Big Data ซึ่งเป็นความท้าทายของบุคลากรในการบริหารจัดการข้อมูล และการนําข้อมูลขนาดใหญ่มาใช้ประโยชน์ในการทํางาน เพื่อให้บุคลากรของหน่วยงานมีความรู้เท่าทันต่อสถานการณ์การเปลี่ยนแปลงเทคโนโลยีดิจิทัลของโลกที่สัมพันธ์กับทิศทางการบริหารงานของรัฐบาลในยุคเศรษฐกิจและสังคมดิจิทัล รวมทั้งสามารถปรับตัวสร้างสมรรถนะให้ตนเองโดยนําเทคโนโลยีดิจิทัลหรือนวัตกรรมใหม่ๆ มาประยุกต์ใช้ในการทํางานเพื่อประโยชน์ แก่องค์กรต่อไป”
โครงการอบรมนี้ จัดขึ้นระหว่างวันที่ 26 - 27 สิงหาคม 2563 โดยมีผู้เข้ารับการอบรมประกอบด้วยผู้อํานวยการสํานัก ผู้อํานวยการศูนย์ ผู้อํานวยการกอง ผู้เชี่ยวชาญด้านการพัฒนาระบบบริหาร ผู้ตรวจสอบภายในกระทรวง หัวหน้าศูนย์ปฏิบัติการต่อต้านการทุจริต แรงงานจังหวัด ผู้อํานวยการกลุ่มงาน ข้าราชการ และเจ้าหน้าที่ผู้ปฏิบัติงานของหน่วยงานสังกัดสํานักงานปลัดกระทรวงแรงงาน จํานวน 130 คน
+++++++++++++++++++
กองเผยแพร่และประชาสัมพันธ์
26 สิงหาคม 2563
รัฐบาลไทย-ข่าวทำเนียบรัฐบาล-​รมว.ทส.​ 'วราวุธ'​ เปิดการประชุมวิชาการสำนักงานสิ่งแวดล้อมภาคที่​ ๑-๑๖​ ปี​ ๒๕๖๓​ "การบริหารจัดการคุณภาพน้ำและสิ่งแวดล้อมในบริบทวิถีใหม่" (New​Normal)
วันศุกร์ที่ 28 สิงหาคม 2563
​รมว.ทส.​ 'วราวุธ'​ เปิดการประชุมวิชาการสํานักงานสิ่งแวดล้อมภาคที่​ ๑-๑๖​ ปี​ ๒๕๖๓​ "การบริหารจัดการคุณภาพน้ําและสิ่งแวดล้อมในบริบทวิถีใหม่" (New​Normal)
​รมว.ทส.​ 'วราวุธ'​ เปิดการประชุมวิชาการสํานักงานสิ่งแวดล้อมภาคที่​ ๑-๑๖​ ปี​ ๒๕๖๓​ "การบริหารจัดการคุณภาพน้ําและสิ่งแวดล้อมในบริบทวิถีใหม่" (New​Normal)
รมว.ทส.​ 'วราวุธ'​ เปิดการประชุมวิชาการสํานักงานสิ่งแวดล้อมภาคที่​ ๑-๑๖​ ปี​ ๒๕๖๓​ "การบริหารจัดการคุณภาพน้ําและสิ่งแวดล้อมในบริบทวิถีใหม่" (New​Normal)
วานนี้​ (๒๗ สิงหาคม​ ๒๕๖๓) เวลา​ ๑๘.๓๐​ น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ (รมว.ทส.)​ เป็นประธานเปิดการประชุมวิชาการสํานักงานสิ่งแวดล้อมภาคที่​ ๑-๑๖​ ปี​ ๒๕๖๓​ "การบริหารจัดการคุณภาพน้ําและสิ่งแวดล้อมในบริบทวิถีใหม่" (New​Normal) พร้อมเยี่ยมชมนิทรรศการภายในบริเวณงาน​ โดยมี นายจตุพร​ บุรุษพัฒน์​ ปลัดกระทรวงทรัพยากรธรรมชาติและ​สิ่งแวดล้อม​ คณะผู้บริหารระดับสูงของกระทรวง หัวหน้าหน่วยงาน​ ผู้ว่าราชการจังหวัดขอนแก่น​ และเจ้าหน้าที่​ ให้การต้อนรับ​ และเข้าร่วมงานฯ​ ณ​ ห้องคอนเวนชั่น​ ๑-๒​ โรงแรมอวานี ขอนแก่น​ โฮเทล​ แอนด์​ คอนเวนชั่น​ เซ็นเตอร์​
รมว.​ทส.​ กล่าวว่า​ ขอเป็นกําลังใจให้แก่เจ้าหน้าที่ของสํานักงานสิ่งแวดล้อมภาคที่​ ๑-๑๖​ (สสภ.​ ๑-๑๖)ทุกท่าน​ เวลาเจอปัญหาขอให้ตระหนักว่าปัญหาคือโอกาส​ เป็นช่องทางให้เราได้แสดงศักยภาพในการทํางาน​ และขอฝาก​สํานักงานสิ่งแวดล้อมภาค​ ทั้ง​ 16​ แห่ง​ ให้ร่วมมือกันทําให้ผลงานของกระทรวงฯ​ ก้าวไกล​ และทําให้ประชาชนตระหนักถึงปัญหาสิ่งแวดล้อม​ รวมทั้งมีส่วนร่วมในการดูแลรักษาทรัพยากรธรรมชาติและสิ่งแวดล้อม​ ต่อไป​
รัฐบาลไทย-ข่าวทำเนียบรัฐบาล-นายซัยยิด เรซ่า โนบัคตี (H.E. Mr. Seyed Reza Nobakhti) เอกอัครราชทูตสาธารณรัฐอิสลามแห่งอิหร่านประจำประเทศไทย และคณะเข้าเยี่ยมคารวะรมว.วธ.
วันจันทร์ที่ 14 กันยายน 2563
นายซัยยิด เรซ่า โนบัคตี (H.E. Mr. Seyed Reza Nobakhti) เอกอัครราชทูตสาธารณรัฐอิสลามแห่งอิหร่านประจําประเทศไทย และคณะเข้าเยี่ยมคารวะรมว.วธ.
นายซัยยิด เรซ่า โนบัคตี (H.E. Mr. Seyed Reza Nobakhti) เอกอัครราชทูตสาธารณรัฐอิสลามแห่งอิหร่านประจําประเทศไทย และคณะเข้าเยี่ยมคารวะรมว.วธ.
วันที่ ๑๔ กันยายน ๒๕๖๓ เวลา ๑๓.๓๐ น. นายซัยยิด เรซ่า โนบัคตี (H.E. Mr. Seyed Reza Nobakhti) เอกอัครราชทูตสาธารณรัฐอิสลามแห่งอิหร่านประจําประเทศไทย และคณะ เข้าเยี่ยมคารวะ นายอิทธิพล คุณปลื้ม รัฐมนตรีว่าการกระทรวงวัฒนธรรม เพื่อหารือเรื่อง ความร่วมมือด้านวัฒนธรรมระหว่างกระทรวงวัฒนธรรมแห่งราชอาณาจักรไทย และสาธารณรัฐอิสลามอิหร่าน โดยมี นางยุถิกา อิศรางกูร ณ อยุธยา ผู้ช่วยปลัดกระทรวงวัฒนธรรม ผู้บริหารกระทรวงวัฒนธรรม และผู้แทนหน่วยงานที่เกี่ยวข้อง เข้าร่วม ณ ห้องรับรองชั้น ๗ อาคารวัฒนธรรมวิศิษฐ์ กระทรวงวัฒนธรรม
รัฐบาลไทย-ข่าวทำเนียบรัฐบาล-รมช.มนัญญา เปิดประชุมสร้างความร่วมมือด้านเครือข่ายการผลิต
วันพุธที่ 16 กันยายน 2563
รมช.มนัญญา เปิดประชุมสร้างความร่วมมือด้านเครือข่ายการผลิต
รมช.มนัญญา เปิดประชุมสร้างความร่วมมือด้านเครือข่ายการผลิต ขยายช่องทางตลาด
เดินหน้ายกระดับศูนย์กระจายสินค้าสหกรณ์ให้มีศักยภาพพร้อมกระจายสินค้าสู่ผู้บริโภค
รมช.มนัญญาเปิดประชุมสร้างความร่วมมือด้านเครือข่ายการผลิตขยายช่องทางตลาด
เดินหน้ายกระดับศูนย์กระจายสินค้าสหกรณ์ให้มีศักยภาพพร้อมกระจายสินค้าสู่ผู้บริโภค
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานเปิดโครงการประชุมเชิงปฏิบัติการสร้างความร่วมมือด้านการผลิตและการตลาดผ่านศูนย์กระจายสินค้าสหกรณ์ พร้อมมอบโยบายให้กับผู้แทนสหกรณ์ที่ดําเนินธุรกิจศูนย์กระจายสินค้าสหกรณ์และสหกรณ์เครือข่ายเจ้าหน้าที่สํานักงานสหกรณ์จังหวัดรวม200คนร่วมกับนายพิเชษฐ์วิริยะพาหะอธิบดีกรมส่งเสริมสหกรณ์และผู้บริหารกระทรวงเกษตรและสหกรณ์ณโรงแรมเนวาด้าคอนเวนชั่นอําเภอเมืองอุบลราชธานีจังหวัดอุบลราชธานีจัดขึ้นระหว่างวันที่15 – 17กันยายน2563ว่าการประชุมดังกล่าวจัดขึ้นเพื่อพัฒนาศักยภาพด้านการบริหารจัดการศูนย์กระจายสินค้าสหกรณ์เกิดการสร้างเครือข่ายการผลิตและการตลาดสินค้าสหกรณ์ให้มีความเข้มแข็งมากขึ้นทั้งยังสามารถเชื่อมโยงเครือข่ายธุรกิจระหว่างสหกรณ์และกลุ่มเกษตรกรผู้ผลิตกับผู้ประกอบการเอกชนได้ด้วย
รมช.มนัญญากล่าวว่าโครงการประชุมเชิงปฏิบัติการดังกล่าวมีเป้าหมายเพื่อยกระดับการพัฒนาศูนย์กระจายสินค้าสหกรณ์ให้มีความเข้มแข็งทําหน้าที่เป็นช่องทางการตลาดสินค้าคุณภาพที่ผลิตโดยขบวนการสหกรณ์ซึ่งรัฐบาลมีนโยบายที่จะใช้ระบบสหกรณ์ในการขับเคลื่อนเศรษฐกิจในระดับชุมชนให้มีความเข้มแข็งผลิตสินค้าให้มีคุณภาพได้มาตรฐานเพื่อสร้างรายได้แก่สมาชิกสหกรณ์และเกษตรกรอย่างยั่งยืนทั้งยังมุ่งเน้นให้ใช้หลักการตลาดนําการผลิตเป็นแนวทางให้เกษตรกรวางแผนการผลิตเพื่อตอบสนองความต้องการของตลาดพัฒนาศักยภาพเกษตรกรให้เป็นผู้ประกอบการทั้งด้านการผลิตและการตลาดสินค้าเกษตรอย่างมืออาชีพสามารถแข่งขันในตลาดได้
ทั้งนี้โครงการศูนย์กระจายสินค้าสหกรณ์(Cooperative Distribution Center : CDC)ได้เริ่มดําเนินการตั้งแต่ปี2555ปัจจุบันมีสหกรณ์ที่ดําเนินธุรกิจศูนย์กระจายสินค้าสหกรณ์ในจังหวัดต่างๆทั่วประเทศจํานวน120แห่งมีปริมาณธุรกิจรวมกว่า6,000ล้านบาทซึ่งสินค้าและผลิตภัณฑ์ที่มียอดจําหน่ายสูงสุดได้แก่ข้าวสารและผลไม้ตามฤดูกาลรวมทั้งปัจจัยการผลิตทางการเกษตรและสินค้าอุปโภคบริโภคต่างๆเป็นต้น
“เครือข่ายศูนย์กระจายสินค้าสหกรณ์เป็นเครือข่ายที่เข้มแข็งมีความร่วมมือกันในการแลกเปลี่ยนเรียนรู้แลกเปลี่ยนสินค้าและเป็นกลไกหลักในการกระจายผลผลิตการเกษตรมากมายซึ่งการดําเนินงานของศูนย์กระจายสินค้าสหกรณ์จะสามารถช่วยเหลือพี่น้องเกษตรกรสมาชิกสหกรณ์ให้จําหน่ายผลผลิตได้มากขึ้นมีแหล่งหรือช่องทางการจําหน่ายที่แน่นอนโดยมีศูนย์กระจายสินค้าเป็นศูนย์กลางในการรวบรวมและกระจายสินค้าสู่สมาชิกและผู้บริโภคทั่วประเทศรวมทั้งสหกรณ์และกลุ่มเกษตรกรผู้ผลิตสามารถเชื่อมโยงเครือข่ายธุรกิจกับผู้ประกอบการภาคเอกชนทําให้สมาชิกและเกษตรกรมีรายได้อย่างยั่งยืนด้วย”รมช.มนัญญากล่าว
รัฐบาลไทย-ข่าวทำเนียบรัฐบาล-สุขอนามัยห่างไกลโควิด-19
วันอังคารที่ 1 กันยายน 2563
สุขอนามัยห่างไกลโควิด-19
มีวิธีการง่ายๆ อย่างไรบ้างนะ
รัฐบาลไทย-ข่าวทำเนียบรัฐบาล-ทัพเรือเตรียมชะลอซื้อเรือดำน้ำ ยืนยันรับฟังเสียงประชาชน
วันจันทร์ที่ 31 สิงหาคม 2563
ทัพเรือเตรียมชะลอซื้อเรือดําน้ํา ยืนยันรับฟังเสียงประชาชน
--
#ไทยคู่ฟ้านายอนุชา บูรพชัยศรี โฆษกประจําสํานักนายกรัฐมนตรี แถลงข่าวต่อสื่อมวลชนกรณีกองทัพเรือตั้งงบประมาณจัดซื้อเรือดําน้ํา ว่า กองทัพเรือจะพิจารณาชะลอการจัดซื้อเรือดําน้ําลําที่ 2 และ 3 ออกไป โดยจะเข้าชี้แจงต่อคณะกรรมาธิการวิสามัญพิจารณาศึกษาร่าง พ.ร.บ.งบประมาณรายจ่าย ประจําปีงบประมาณ พ.ศ. 2564 อีกครั้ง เพื่อให้คณะกรรมาธิการฯ เป็นผู้พิจารณาตามกลไกของรัฐสภา
.
เมื่อชะลอเรื่องออกไปแล้ว จะได้นํางบประมาณดังกล่าวไปใช้ตามวัตถุประสงค์อื่นที่เหมาะสม โดยเฉพาะการดูแลชีวิตความเป็นอยู่ของประชาชน โดยกระทรวงกลาโหมจะหารือกับทางการจีนเพิ่มเติมเกี่ยวกับแนวทางการชะลอการจัดซื้อเรือดําน้ําต่อไป
.
โฆษกประจําสํานักนายกรัฐมนตรีย้ําว่า การจัดซื้อเรือดําน้ําดําเนินการอย่างถูกต้องในรูปแบบรัฐต่อรัฐ หรือ GtoG ตั้งแต่เรือดําน้ําลําที่ 1 ที่มีการส่งมอบแล้ว ในส่วนของลําที่ 2 และลําที่ 3 จะเป็นการส่งมอบต่อเนื่องตามงบประมาณที่ตั้งไว้ 22,500 ล้านบาท โดยที่ผ่านมากองทัพเรือได้ขออนุมัติงบประมาณปี 2563 แต่ติดสถานการณ์โควิด-19 จึงได้เลื่อนมาในปี 2564
“กรณีดังกล่าวสะท้อนให้เห็นถึงแนวทางการทํางานของนายกรัฐมนตรีที่รับฟังทุกความคิดเห็นของประชาชน ไม่ว่าจะเป็นเรื่องเศรษฐกิจ หรือสังคม รวมถึงการแก้ไขรัฐธรรมนูญ ผ่านกลไกการทํางานอย่างโปร่งใส ยุติธรรมและเป็นเหตุเป็นผล”
รัฐบาลไทย-ข่าวทำเนียบรัฐบาล-ปลัดกอบชัยฯ เปิดการสัมมนา“การพัฒนาศักยภาพในการปฏิบัติงานของบุคลากร” ภาคเหนือเน้นนำแนวคิด "ตลาดและนวัตกรรม นำอุตสาหกรรมไทย" ไปใช้ในการปฏิบัติงาน
วันเสาร์ที่ 12 กันยายน 2563
ปลัดกอบชัยฯ เปิดการสัมมนา“การพัฒนาศักยภาพในการปฏิบัติงานของบุคลากร” ภาคเหนือเน้นนําแนวคิด "ตลาดและนวัตกรรม นําอุตสาหกรรมไทย" ไปใช้ในการปฏิบัติงาน
ปลัดกอบชัยฯ เปิดการสัมมนา“การพัฒนาศักยภาพในการปฏิบัติงานของบุคลากร” ภาคเหนือเน้นนําแนวคิด "ตลาดและนวัตกรรม นําอุตสาหกรรมไทย" ไปใช้ในการปฏิบัติงาน
lจังหวัดเชียงใหม่ : วันนี้ (12 กันยายน 63) เวลา 11.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการ เรื่อง “การพัฒนาศักยภาพในการปฏิบัติงานของบุคลากร สปอ.” พร้อมทั้งมอบนโยบายการดําเนินงานให้แก่บุคลากรสํานักงานอุตสาหกรรมจังหวัด ในคณะกรรมการส่งเสริมการดําเนินงานการพัฒนาประสิทธิภาพองค์กร กลุ่มที่ 6 พื้นที่ภาคเหนือ เน้นส่งเสริมพัฒนาและยกระดับอุตสาหกรรม ภายใต้แนวคิด "ตลาดและนวัตกรรม นําอุตสาหกรรมไทย" มี นางวรวรรณ ชิตอรุณ นายจุลพงษ์ ทวีศรี รองปลัดกระทรวงอุตสาหกรรม นายบรรจง สุกรีฑา ผู้ตรวจราชการกระทรวงอุตสาหกรรม และนายสหวัฒน์ โสภา ผู้ช่วยปลัดกระทรวงอุตสาหกรรม เข้าร่วมด้วย ณ โรงแรมวินทรี ซิตี้ รีสอร์ท
การสัมมนาเชิงปฏิบัติการ เรื่อง “การพัฒนาศักยภาพในการปฏิบัติงานของบุคลากร สปอ.” เป็นกิจกรรมที่สํานักงานปลัดกระทรวงอุตสาหกรรมจัดขึ้น โดยมีวัตถุประสงค์เพื่อพัฒนาบุคลากรทั้งส่วนกลางและส่วนภูมิภาคของสํานักงานปลัดกระทรวงอุตสาหกรรมให้มีความพร้อมในการปรับเปลี่ยนเข้าสู่ระบบราชการ 4.0 เพื่อรองรับการขับเคลื่อนประเทศไทย 4.0
#กระทรวงอุตสาหกรรม #พัฒนาศักยภาพในการปฏิบัติงานของบุคลากร #ตลาดและนวัตกรรมนําอุตสาหกรรมไทย #prindustry
รัฐบาลไทย-ข่าวทำเนียบรัฐบาล- 31 สิงหาคม 2563 โค้งสุดท้ายสิ้นสุดขยายเวลาการยื่นแบบภาษีเงินได้บุคคลธรรมดา และภาษีเงินได้นิติบุคคล
วันศุกร์ที่ 28 สิงหาคม 2563
31 สิงหาคม 2563 โค้งสุดท้ายสิ้นสุดขยายเวลาการยื่นแบบภาษีเงินได้บุคคลธรรมดา และภาษีเงินได้นิติบุคคล
กรมสรรพากรแจ้ง 31 สิงหาคม 2563 สิ้นสุดการขยายเวลาการยื่นแบบแสดงรายการภาษีเงินได้บุคคลธรรมดา ภ.ง.ด.90 ภ.ง.ด.91 และภาษีเงินได้นิติบุคคล ภ.ง.ด.50 ภ.ง.ด.55 แนะนําให้ยื่นแบบฯ และชําระภาษี ในกําหนดเวลาเพื่อลดภาระการเสียค่าปรับ และเงินเพิ่ม
กรมสรรพากรแจ้ง 31 สิงหาคม 2563 สิ้นสุดการขยายเวลาการยื่นแบบแสดงรายการภาษีเงินได้บุคคลธรรมดา ภ.ง.ด.90 ภ.ง.ด.91 และภาษีเงินได้นิติบุคคล ภ.ง.ด.50 ภ.ง.ด.55 แนะนําให้ยื่นแบบฯ และชําระภาษี ในกําหนดเวลาเพื่อลดภาระการเสียค่าปรับ และเงินเพิ่ม
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “31 สิงหาคม 2563 เป็นวันที่สิ้นสุดการขยายเวลาการยื่นแบบแสดงรายการภาษีเงินได้บุคคลธรรมดา ภ.ง.ด.90 ภ.ง.ด.91 และภาษีเงินได้นิติบุคคล ภ.ง.ด.50 ภ.ง.ด.55 สําหรับเงินได้ในปี 2562 ซึ่งกรมสรรพากรมีมาตรการขยายเวลาการยื่นแบบแสดงรายการ และชําระภาษีอากร เพื่อเสริม สภาพคล่องทางการเงินให้ประชาชนและผู้ประกอบการ บุคคลธรรมดาหากมีภาษีต้องชําระตั้งแต่ 3,000 บาทขึ้นไป ขอผ่อนชําระภาษีได้ 3 งวด โดยไม่มีดอกเบี้ย แต่ต้องมีภาษีที่ชําระไม่ต่ํากว่า 3,000 บาท สําหรับผู้ประกอบการนิติบุคคล กรมสรรพากรสนับสนุนผู้เสียภาษีที่ดีได้ต่อยอดธุรกิจอย่างมั่นคงเติบโตต่อไป สามารถติดต่อธนาคารกรุงไทย (KTB) ได้ออกแคมเปญ “สินเชื่อ SME เพื่อชําระภาษี” หรือธนาคารพัฒนาวิสาหกิจขนาดกลางและขนาดย่อมแห่งประเทศไทย (SME D Bank) ออกแคมเปญ “สินเชื่อเพื่อยกระดับเศรษฐกิจชุมชน” โดยธนาคารดังกล่าวได้สนับสนุนสินเชื่อ เพื่อชําระภาษี เพิ่มโอกาสต่อยอดธุรกิจ และเสริมสภาพคล่องทางการเงินผู้ประกอบธุรกิจ SME ให้แข็งแกร่ง ส่งเสริมให้ธุรกิจเติบโตยิ่ง ๆ ขึ้นไปในอนาคต ทั้งนี้ มีบรรษัทประกันสินเชื่ออุตสาหกรรมขนาดย่อม (บสย.) สนับสนุนวงเงินค้ําประกันพิเศษในครั้งนี้”
โฆษกกรมสรรพากร กล่าวเพิ่มเติมว่า “กรมสรรพากรสนับสนุนให้ผู้เสียภาษีเงินได้บุคคลธรรมดา และผู้ประกอบการยื่นแบบฯ ภายในวันที่ 31 สิงหาคม 2563 โดยใช้ช่องทางการยื่นแบบผ่านออนไลน์ได้ที่เว็บไซต์กรมสรรพากร www.rd.go.th และชําระภาษีทางอิเล็กทรอนิกส์เพื่อรักษามาตรฐานการเว้นระยะห่างทางสังคม ร่วมกันป้องกันการแพร่ระบาดของโรคติดเชื้อไวรัสโคโรนา 2019 (COVID – 19) ทั้งนี้ การยื่นแบบฯ เกินระยะเวลาที่กฎหมายกําหนด จะทําให้ผู้เสียภาษีมีภาระต้องรับผิดชําระค่าปรับไม่เกิน 2,000 บาท หากมีภาษีต้องชําระ ต้องเสียเงินเพิ่มในอัตราร้อยละ 1.5 ต่อเดือนหรือเศษของเดือนด้วย”
สําหรับผู้ที่มีข้อสงสัยสามารถสอบถามข้อมูลเพิ่มเติมได้ที่ศูนย์สารนิเทศสรรพากร (RD Intelligence Center) โทร. 1161 หรือที่สํานักงานสรรพากรทุกแห่งทั่วประเทศ
กรมสรรพากร สํานักงานเลขานุการกรม
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ลงพื้นที่ตรวจเยี่ยมหน่วยงานในสังกัดกระทรวงฯ พื้นที่จังหวัดระยอง
วันอังคารที่ 25 สิงหาคม 2563
ปลัดกระทรวงยุติธรรม ลงพื้นที่ตรวจเยี่ยมหน่วยงานในสังกัดกระทรวงฯ พื้นที่จังหวัดระยอง
ปลัดกระทรวงยุติธรรม ลงพื้นที่ตรวจเยี่ยมหน่วยงานในสังกัดกระทรวงฯ พื้นที่จังหวัดระยอง
ในวันจันทร์ที่ ๒๔ สิงหาคม ๒๕๖๓ เวลา ๑๔.๓๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ลงพื้นที่ตรวจเยี่ยมหน่วยงานในสังกัดกระทรวงยุติธรรมพื้นที่จังหวัดระยอง ได้แก่ สํานักงานยุติธรรมจังหวัดระยอง สํานักงานคุมประพฤติจังหวัดระยอง สํานักงานบังคับคดีจังหวัดระยอง และสถานพินิจและคุ้มครองเด็กและเยาวชน รวมทั้งติดตามความคืบหน้าการสร้างอาคารบูรณาการกระทรวงยุติธรรมจังหวัดระยอง
ทั้งนี้ ปลัดกระทรวงยุติธรรม ได้ติดตามการดําเนินงาน สอบถามถึงประเด็นปัญหาอุปสรรคต่างๆ ในการให้บริการประชาชนของหน่วยงานในสังกัด เพื่อพัฒนาระบบการทํางานและการให้บริการประชาชนให้มีความรวดเร็ว และรอบด้าน พร้อมทั้งให้กําลังใจแก่ข้าราชการ เจ้าหน้าที่ ที่ปฏิบัติงานด้วยความมุ่งมั่นตั้งใจ
รัฐบาลไทย-ข่าวทำเนียบรัฐบาล-การเรียกเก็บและการชำระภาษีที่ดินและสิ่งปลูกสร้าง
วันพฤหัสบดีที่ 27 สิงหาคม 2563
การเรียกเก็บและการชําระภาษีที่ดินและสิ่งปลูกสร้าง
กระทรวงการคลังชี้แจงทําความเข้าใจเกี่ยวกับการเรียกเก็บและการชําระภาษีที่ดินและสิ่งปลูกสร้างสําหรับปีภาษี 2563 เพื่อลดความกังวลของประชาชนว่าจะถูกเรียกเก็บเบี้ยปรับและเงินเพิ่มหากไม่มาชําระภาษีที่ดินและสิ่งปลูกสร้างภายในสิ้นเดือนสิงหาคม 2563
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง ชี้แจงทําความเข้าใจเกี่ยวกับการเรียกเก็บและการชําระภาษีที่ดินและสิ่งปลูกสร้างสําหรับปีภาษี 2563 เพื่อลดความกังวลของประชาชนว่าจะถูกเรียกเก็บเบี้ยปรับและเงินเพิ่มหากไม่มาชําระภาษีที่ดินและสิ่งปลูกสร้างภายในสิ้นเดือนสิงหาคม 2563 โดยมีประเด็นสําคัญคือ
การเรียกเก็บและการชําระภาษีที่ดินและสิ่งปลูกสร้างจะต้องดําเนินการตามขั้นตอนที่กฎหมายกําหนด ได้แก่ การส่งใบประเมินเรียกเก็บภาษีที่ดินและสิ่งปลูกสร้างไปยังเจ้าของที่ดินและสิ่งปลูกสร้าง ในกรณีที่ตรวจสอบใบประเมินดังกล่าวแล้วพบว่าถูกต้อง ผู้เสียภาษีค่อยไปชําระภาษี ซึ่งสามารถดําเนินการได้หลายช่องทาง เช่น สําหรับกรุงเทพมหานครสามารถชําระที่เคาน์เตอร์ธนาคาร หรือผ่าน QR code ของระบบ Online Banking ในท้ายใบประเมิน หรือที่สํานักงานเขตทั้ง 50 แห่ง ส่วนในต่างจังหวัดสามารถชําระได้ที่สํานักงานขององค์กรปกครองส่วนท้องถิ่นหรือตามช่องทางอื่นที่กําหนด
อย่างไรก็ดี ในกรณีที่ประชาชนไม่ได้รับใบประเมินเรียกเก็บภาษี หรือท้องถิ่นขยายหรือเลื่อนกําหนดเวลาในการชําระภาษีออกไป ประชาชนก็จะไม่ต้องเสียเบี้ยปรับและเงินเพิ่ม ซึ่งในขณะนี้ มีองค์กรปกครองส่วนท้องถิ่นจํานวนหนึ่งได้ขยายกําหนดเวลาชําระภาษีออกไปจากสิ้นเดือนสิงหาคม 2563 แล้ว และยังมีอีกหลายแห่งรวมทั้งกรุงเทพมหานครอยู่ระหว่างการพิจารณาขยายกําหนดเวลาชําระภาษีดังกล่าว
โฆษกกระทรวงการคลังได้กล่าวในตอนท้ายว่า ประชาชนในกรุงเทพมหานครสามารถติดตามข้อมูลข่าวสารในเรื่องการขยายระยะเวลาชําระภาษีได้ที่กองรายได้ กรุงเทพมหานคร โทร. 02-221-2141 ถึง 69 และในส่วนขององค์กรปกครองส่วนท้องถิ่นสอบถามได้ที่กองคลังในแต่ละเทศบาลหรือองค์การบริหารส่วนตําบล
สํานักนโยบายภาษี สํานักงานเศรษฐกิจการคลัง
โทร. 02-273-9020 ต่อ 3511
รัฐบาลไทย-ข่าวทำเนียบรัฐบาล-กสร. เตรียมความพร้อมป้องกันข้อมูลสารสนเทศ ลดความเสี่ยงหากถูกโจมตีด้วยไวรัสผ่านไซเบอร์
วันศุกร์ที่ 11 กันยายน 2563
กสร. เตรียมความพร้อมป้องกันข้อมูลสารสนเทศ ลดความเสี่ยงหากถูกโจมตีด้วยไวรัสผ่านไซเบอร์
กรมสวัสดิการและคุ้มครองแรงงาน (กสร.) เตรียมความพร้อมในการป้องกันข้อมูลสารสนเทศที่จัดเก็บในระบบคอมพิวเตอร์ รับมือต่อการโจมตีด้วยไวรัสประเภท Ransomware เพื่อลดความเสี่ยงจากช่องโหว่ความปลอดภัยของผู้ไม่ประสงค์ดีที่อาจใช้โจมตีได้
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า จากกรณีข่าวเหตุการณ์ระบบคอมพิวเตอร์ของโรงพยาบาลถูกโจมตีด้วย ransomware หรือไวรัสเรียกค่าไถ่ กสร. ได้เตรียมความพร้อมในการรองรับสถานการณ์การโจมตีดังกล่าวไว้ โดยการสร้างความตระหนักรู้แก่บุคลากรให้มีความระมัดระวังในการเปิดไฟล์ที่แนบมาพร้อมกับ Email โดยเฉพาะอย่างยิ่ง Email ที่ส่งมาจากผู้รับที่ไม่ระบุตัวตน หรือผู้ส่งที่ไม่รู้จัก และกําหนดสิทธิ์ในการเข้าถึงข้อมูลคอมพิวเตอร์ตามลําดับชั้นความลับ และหน้าที่ของบุคลากรเป็นรายคน แบ่งเครือข่ายคอมพิวเตอร์ (Zone) ตามลักษณะการให้บริการและการใช้งาน ปิดช่องทางสื่อสารคอมพิวเตอร์ที่เป็นช่องทางในการโจมตีของไวรัส พร้อมทั้งให้ความสําคัญในการ Update Patch ของระบบปฏิบัติการคอมพิวเตอร์แม่ข่ายเป็นอันดับสูงสุด และจัดให้มีระบบสํารองข้อมูลอัตโนมัติ รวมถึงมีมาตรการป้องปรามการติดตั้งซอฟต์แวร์ละเมิดลิขสิทธิ์
อธิบดี กสร. กล่าวเพิ่มเติมว่า ปัจจุบันกรมมีการพัฒนาแอพพลิเคชั่นสําหรับพนักงานตรวจแรงงานใช้บันทึกผลการตรวจแรงงานและส่งเสริมสวัสดิการ และการตรวจแรงงานในกิจการประมงทะเลที่ใช้งานผ่านแท็บเล็ตบนระบบปฏิบัติการแอนดรอยด์ ซึ่งมีการเชื่อมโยงข้อมูลจากหน่วยงานภายนอก เพื่อประเมินความเสี่ยง และระบบสั่งตรวจแก่ชุดตรวจบูรณาการ อีกทั้งสามารถสืบค้นประวัติการตรวจแรงงานเพื่อการบังคับใช้กฎหมายได้อย่างเคร่งครัด ดังนั้น หากระบบคอมพิวเตอร์ของกรมถูกโจมตี ย่อมส่งผลกระทบต่อทํางานอย่างหลีกเลี่ยงไม่ได้ กรมจึงเตรียมการรับมือต่อสถานการณ์ดังกล่าวที่อาจเกิดขึ้น รวมทั้งให้หน่วยงานในสังกัดทั่วประเทศกําชับเจ้าหน้าที่ให้เพิ่มความระมัดระวังในการสื่อสารผ่านระบบคอมพิวเตอร์ที่เป็นช่องทางของไวรัส เพื่อลดความเสี่ยงในการถูกโจมตีให้มากที่สุด
รัฐบาลไทย-ข่าวทำเนียบรัฐบาล-​ นรม. ย้ำความจำเป็นในการจัดทำแผนงานและกระบวนการการใช้จ่ายงบประมาณในส่วนของภาครัฐเพื่อให้ถึงมือประชาชนให้เร็วที่สุดและมากที่สุด
วันจันทร์ที่ 14 กันยายน 2563
​ นรม. ย้ําความจําเป็นในการจัดทําแผนงานและกระบวนการการใช้จ่ายงบประมาณในส่วนของภาครัฐเพื่อให้ถึงมือประชาชนให้เร็วที่สุดและมากที่สุด
​นรม. ย้ําความจําเป็นในการจัดทําแผนงานและกระบวนการการใช้จ่ายงบประมาณในส่วนของภาครัฐเพื่อให้ถึงมือประชาชนให้เร็วที่สุดและมากที่สุด หวังสร้างความเท่าเทียมทางโอกาสและความเป็นธรรมทางกฎหมาย
วันนี้ (14 กันยายน 2563) เวลา 13.30 น. ณ ตึกสันติไมตรี (หลังใน) ทําเนียบรัฐบาล พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีมอบรางวัล “รางวัลองค์กรที่มีความเป็นเลิศในการบริหารจัดการด้านการเงินการคลัง” ประจําปีงบประมาณ พ.ศ. 2562 เพื่อมอบรางวัลแก่ 20 หน่วยงาน ที่มีความเป็นเลิศในการบริหารจัดการด้านการเงินการคลัง ยกย่องและเชิดชูเกียรติเพื่อเป็นต้นแบบให้หน่วยงานอื่นต่อไป โดยมีนายสันติ พร้อมพัฒน์ รัฐมนตรีช่วยว่าการกระทรวงการคลัง นายดิสทัต โหตระกิตย์ เลขาธิการนายกรัฐมนตรี นายอนุชา บูรพชัยศรี โฆษกประจําสํานักนายกรัฐมนตรี นางสาวไตรศุลี ไตรสรณกุล รองโฆษกประจําสํานักนายกรัฐมนตรี นายภูมิศักดิ์ อรัญญาเกษมสุข อธิบดีกรมบัญชีกลาง คณะผู้บริหารหน่วยงานที่ได้รับรางวัลเข้าร่วม
โอกาสนี้ นายกรัฐมนตรีกล่าวแสดงความยินดีกับทุกหน่วยงานที่ได้รับรางวัลความตอนหนึ่งว่า รางวัลการบริหารจัดการด้านการเงินการคลัง ถือเป็นรางวัลที่สร้างความภาคภูมิใจให้แก่ผู้ปฏิบัติงาน และสะท้อนถึงความมีประสิทธิภาพของหน่วยงาน ด้วย ทั้งนี้ กรมบัญชีกลางเป็นหน่วยงานที่มีความสําคัญในการบริหารจัดการการเงินการคลัง ตั้งแต่การจัดทําแผนงานและกระบวนการการใช้จ่ายงบประมาณในส่วนของภาครัฐที่มีความจําเป็นเพื่อให้ถึงมือประชาชนให้เร็วที่สุด ด้วยความสะดวก รวดเร็ว ถูกต้อง โปร่งใส ตรวจสอบได้ และถูกต้องตามกฎหมาย นายกรัฐมนตรียังย้ําว่า การเบิกจ่ายเป็นสิ่งสําคัญ ฉะนั้นกรมบัญชีกลางมีหน้าที่ในการทํางานคู่ขนาน แผนงบประมาณค่าใช้จ่ายประจําปีงบประมาณ 63 -64 ก็มีอยู่แล้ว แต่จะทําอย่างไรให้มีการจ่ายเงินเร็วขึ้น อาทิ เมื่อคณะรัฐมนตรีได้มีการอนุมัติแล้ว ก็ต้องหามาตรการที่เหมาะสมและทํางานคู่ขนานไปกับหน่วยจ่ายงบประมาณ แต่ต้องถูกกฎหมายทั้งหมด เพื่อสร้างความคุ้มค่าให้กับประชาชน
เนื่องจากปัจจุบันมีการเข้าถึงเทคโนโลยีที่ทันสมัย แอพพลิเคชันต่าง ๆ รวมทั้งการใช้ Big Data เป็นฐานข้อมูลเป็นสิ่งสําคัญที่สุด รัฐบาลมีมาตรการต่างๆ เพื่อช่วยเหลือประชาชนที่ยังเข้าไม่ถึงเทคโนโลยีเหล่านี้ ทั้งการพัฒนาระบบการจ่ายเงินตรงให้กับประชาชน เป็นต้น ทั้งนี้ ประเทศไทยจะก้าวหน้าอย่างมั่นคงด้วยความร่วมมือ ความเข็มแข็งของทุกคนในการบูรณาการความคิด การบริหารจัดการที่ดีในทุก ๆ ด้าน โดยมีนายกรัฐมนตรีเป็นผู้มอบนโยบายดูแลเรื่องของเศรษฐกิจในภาพรวม
โฆษกประจําสํานักนายกรัฐมนตรียังเผยคํากล่าวของนายกรัฐมนตีภายในงานว่า ประเทศจะเดินหน้าด้วยความเชื่อใจไว้ใจซึ่งกันและกัน เพื่อสร้างความมั่นคง มั่งคั่ง และยั่งยืน ซึ่งหมายรวมถึงความเท่าเทียมทางโอกาสและความเป็นธรรมทางกฎหมาย ด้วย
...........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมช.แรงงาน รับฟังนโยบายด้านความมั่นคงและการป้องกันการค้ามนุษย์ และแรงงงานต่างด้าว
วันจันทร์ที่ 24 สิงหาคม 2563
รมช.แรงงาน รับฟังนโยบายด้านความมั่นคงและการป้องกันการค้ามนุษย์ และแรงงงานต่างด้าว
รัฐมนตรีช่วยว่าการกระทรวงแรงงาน  รับฟังนโยบายด้านความมั่นคงและการป้องกันการค้ามนุษย์ และแรงงงานต่างด้าว
วันที่ 24 สิงหาคม 2563 เวลา 10.00 น. พลเอก ประวิตร วงษ์สุวรรณ รองนายกรัฐมนตรีศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงานโดยมีดร.ภาคิน สมมิตรธนกุล ผู้ช่วยเลขานุการรัฐมนตรีว่าการกระทรวงแรงงาน นางจุรีพร สินธุไพร คณะทํางานและนายสุทธิ สุโกศล ปลัดกระทรวงแรงงานลงพื้นที่จังหวัดระยอง พร้อมร่วมรับฟังบรรยายสรุปด้านการค้ามนุษย์ แรงงานต่างด้าว แรงงานประมง และประเด็นด้านความมั่นคง โดยผู้ว่าราชการจังหวัดระยอง (นายสุรศักดิ์ เจริญศิริโชติ) กล่าวต้อนรับ
โดยในเขตพื้นที่ EEC 5 จังหวัด ได้แก่ จังหวัดระยอง ชลบุรี ฉะเชิงเทรา จันทบุรีและตราด มีแรงงานต่างด้าว 3 สัญชาติ จํานวน 258,697 คน (ลาว พม่า กัมพูชา) อยู่ในกิจการประมงทะเล จํานวน 6,835 คน และยังมีความต้องการจ้างแรงงานต่างด้าวในกิจการประมงทะเลอย่างต่อเนื่อง
นอกจากนี้ยังมีการบรรยาย ประเด็นด้านความมั่นคงและการปฏิบัติงานของจังหวัดระยอง ที่สําคัญมี 4 เรื่อง ได้แก่ ด้านความมั่นคง นําเสนอโดยปกครองจังหวัดระยอง ด้านการช่วยเหลือและบรรเทาสาธารณภัย นําเสนอโดยป้องกันและบรรเทาสาธารณภัย ด้านการป้องกันและปราบปรามการค้ามนุษย์ นําเสนอโดยตํารวจภูธรจังหวัดระยอง และการควบคุมการแจ้งเข้า-ออกเรือประมงระยอง นําเสนอโดยศูนย์ PIPO จังหวัดระยอง หลังจากนั้น พลเอก ประวิตร วงษ์สุวรรณ รองนายกรัฐมนตรี ได้มอบนโยบายการปฏิบัติงานแก่หน่วยงานที่เกี่ยวข้อง
รัฐบาลไทย-ข่าวทำเนียบรัฐบาล-รัฐบาลทุ่มงบ 1.9 พันล้านบาท ตั้งเป้าเป็นผู้นำเกษตรอินทรีย์ในอาเซียน ขยายพื้นที่เกษตรอินทรีย์ 1.3 ล้านไร่ เกษตรกร 8 หมื่นราย ในปี 65
วันพฤหัสบดีที่ 10 กันยายน 2563
รัฐบาลทุ่มงบ 1.9 พันล้านบาท ตั้งเป้าเป็นผู้นําเกษตรอินทรีย์ในอาเซียน ขยายพื้นที่เกษตรอินทรีย์ 1.3 ล้านไร่ เกษตรกร 8 หมื่นราย ในปี 65
รัฐบาลทุ่มงบ 1.9 พันล้านบาท ตั้งเป้าเป็นผู้นําเกษตรอินทรีย์ในอาเซียน ขยายพื้นที่เกษตรอินทรีย์ 1.3 ล้านไร่ เกษตรกร 8 หมื่นราย ในปี 2565
นางสาวรัชดา ธนาดิเรก รองโฆษกประจําสํานักนายกรัฐมนตรี เผยถึงผลการประชุมคณะกรรมการพัฒนาเกษตรอินทรีย์แห่งชาติ ครั้งที่ 1/2563 ว่ารัฐบาลให้ความสําคัญกับการทําเกษตรอินทรีย์อย่างเต็มที่ เพราะจะเป็นประโยชน์กับตัวเกษตรกรและผู้บริโภคในประเทศ รวมถึงเป็นสินค้าเกษตรที่มีโอกาสเติบโตในตลาดโลกอย่างมาก ซึ่งมีมูลค่าสูงถึงแสนกว่าล้านเหรียญสหรัฐ อัตราเติบโตปีละ 20% ตลาดที่สําคัญของโลกคือยุโรปและอเมริกาเหนือ และที่มีแนวโน้มสูงขึ้นมากคือ จีน ออสเตรเลีย และอาเซียน สําหรับในประเทศไทย มีมูลค่าตลาด 3,000 ล้านบาท และส่งออก 2,000 ล้านบาท
โดยที่ประชุมมีมติเห็นชอบ แผนปฏิบัติการด้านเกษตรอินทรีย์ พ.ศ. 2560 – 2565 ด้วยการบูรณาการทํางานร่วมกัน 7 กระทรวง ประกอบไปด้วย กระทรวงเกษตรและสหกรณ์ กระทรวงการอุดมศึกษา วิทยาศาสตร์ วิจัยและนวัตกรรม กระทรวงพาณิชย์ กระทรวงกลาโหม กระทรวงมหาดไทย กระทรวงสาธารณสุข และกระทรวงอุตสาหกรรม เป็นการมุ่งเป้าภายใต้ 3 ยุทธศาสตร์ คือ 1) ส่งเสริมการวิจัย การสร้างและเผยแพร่องค์ความรู้ และนวัตกรรมเกษตรอินทรีย์ 2) พัฒนาการผลิตผลิตและบริการเกษตรอินทรีย์ และ 3) พัฒนาการตลาดสินค้าและบริการ และการรองรับมาตรฐานเกษตรอินทรีย์ในระดับชุมชน ประเทศ และภูมิภาคอาเซียน ซึ่งขณะนี้กลุ่มประเทศอาเซียน ได้ตกลงที่จะจัดทํามาตรฐานกลางของอาเซียน หรือชื่อทางการว่า Mutual Recognition Arrangement for Organic Agriculture โดยในปีงบประมาณ 2564 จะมีโครงการ รวมทั้งสิ้น 209 โครงการ งบประมาณรวม 1.9 พันล้านบาท
นางสาวรัชดา กล่าวด้วยว่า ที่ผ่านมารัฐบาลได้ส่งเสริมการบริโภคเกษตรอินทรีย์ ในกลุ่มโรงเรียน โรงพยาบาล โรงแรม และร้านอาหาร และสนับสนุนการปลูกในที่ดินเกษตรกร ที่ดินภายใต้การจัดสรรที่ดินแห่งชาติ และส.ป.ก. ที่ประสบความสําเร็จเป็นอย่างมากคือโครงการข้าวอินทรีย์ ที่ขยายพื้นที่ได้ปีละประมาณ 3 แสนไร่ ทั้งนี้ เกษตรกรที่สนใจจะได้รับการสนับสนุนในเรื่องการผลิต องค์ความรู้ และการตลาด โดยสามารถหาข้อมูลได้ที่เกษตรอําเภอใกล้บ้าน
“รัฐบาลขอเชิญชวนให้เกษตรกรหันมาปลูกพืชเกษตรอินทรีย์เพราะนอกจากจะไม่เป็นอันตรายต่อสุขภาพแล้ว ยังจะเป็นช่องทางการเพิ่มรายได้อย่างมาก โดยภาครัฐมีแผนให้การสนับสนุนสินค้าเกษตรอินทรีย์ ตั้งแต่ระดับต้นทาง เช่น การพัฒนาสารชีวภัณฑ์ เพิ่มประสิทธิภาพการผลิต การเพิ่มห้องปฏิบัติการตรวจรับรองผลผลิตให้ได้ตามมาตรฐาน ระดับกลางทาง เช่น การแปรรูปผลผลิต ปรับระบบโลจิสติกส์สินค้า และระดับปลายทาง เชื่อมโยงตลาดตามนโยบาย “เกษตรผลิต พาณิชย์ตลาด” ส่งเสริมผลิตสินค้าเกษตรอินทรีย์ให้มีการบริโภคทั้งภายในประเทศและต่างประเทศ เน้นการขายทางออนไลน์ ผ่านแพลตฟอร์มสากล และแพลตฟอร์มกลางให้ผู้ซื้อมั่นใจในมาตรฐาน การขายออฟไลน์ผ่านการจัดงานแสดงสินค้าระดับจังหวัด และเอ็กซ์โประดับภูมิภาคและระดับโลก รวมถึงการจับคู่ผู้ผลิตและผู้ซื้อ” รองโฆษกฯ กล่าว
รัฐบาลไทย-ข่าวทำเนียบรัฐบาล-อนุชา พร้อมผลักดันเปลี่ยนแปลงเชียงใหม่ไนท์ซาฟารีให้ดียิ่งขึ้น แนะเพิ่มกิจกรรม สร้างความตื่นเต้น ดึงดูดนักท่องเที่ยว
วันอาทิตย์ที่ 13 กันยายน 2563
อนุชา พร้อมผลักดันเปลี่ยนแปลงเชียงใหม่ไนท์ซาฟารีให้ดียิ่งขึ้น แนะเพิ่มกิจกรรม สร้างความตื่นเต้น ดึงดูดนักท่องเที่ยว
นายอนุชา นาคาศัย รัฐมนตรีประจําสํานักนายกรัฐมนตรี พร้อมผลักดันเปลี่ยนแปลงเชียงใหม่ไนท์ซาฟารีให้ดียิ่งขึ้น แนะเพิ่มกิจกรรม สร้างความตื่นเต้น ดึงดูดนักท่องเที่ยว
วันนี้ (13 กันยายน 2563) เวลา 09.00 น. นายอนุชา นาคาศัย รัฐมนตรีประจําสํานักนายกรัฐมนตรี เป็นประธานการประชุมติดตามการดําเนินงานและมอบนโยบายเชียงใหม่ไนท์ซาฟารี โดยมีผู้บริหาร ผู้แทนภาคเอกชน และผู้แทนประชาชนเข้าร่วม
นายเบญจพล นาคประเสริฐ กรรมการบริหาร ปฏิบัติหน้าที่แทนผู้อํานวยการสํานักงานพัฒนาพิงคนคร (องค์การมหาชน) กล่าวรายงานการดําเนินงานของเชียงใหม่ไนท์ซาฟารี โดยเริ่มต้นจากความร่วมมือของชุมชนที่ต้องการให้เกิดการกระจายรายได้ในพื้นที่ด้านการเกษตรกรรมและปศุสัตว์ ซึ่งตั้งแต่มีการก่อตั้งเชียงใหม่ไนท์ซาฟารี ประชาชนในพื้นที่เกิดรายได้จากการรวมตัวกันเป็นวิสาหกิจชุมชน เช่น วิสาหกิจการผลิตอาหารสัตว์ ในชุมชนแม่เหียะ ชุมชนสุเทพ ชุมชนหนองควาย และชุมชนบ้านปง จากผลสํารวจพบว่าชุมชนเกิดการสร้างงานเพิ่มขึ้น 25% ทั้งนี้ ชุมชนมีความกังวลว่าการบริหารงานขอเชียงใหม่ไน้ท์ซาฟารีที่ได้เคยช่วยเหลือชุมชน หากเกิดการโอนเปลี่ยนการดําเนินงานไปยังองค์กรสวนสัตว์ในอนาคตจะเป็นอย่างไร
รัฐมนตรีประจําประจําสํานักนายกรัฐมนตรีกล่าวภายหลังรับฟังการบรรยายสรุปผลการดําเนินกิจการของเชียงใหม่ไนท์ซาฟารีว่า รัฐบาลพร้อมส่งเสริมและสนับสนุนการท่องเที่ยวมาโดยตลอด ทําให้เกิดรายได้เข้าสู่ประเทศ สร้างรายได้สู่ชุมชน สู่ท้องถิ่น ทําให้ประชาชนมีรายได้มีคุณภาพชีวิตที่ดีขึ้น ในส่วนของการเปลี่ยนแปลงเชียงใหม่ไนท์ซาฟารีนั้น ในฐานะหน่วยงานที่กํากับดูแลพร้อมจะผลักดันให้มีการเปลี่ยนแปลงไปในทางที่ดียิ่งขึ้นกว่าเดิม อยู่ในองค์กรที่มีสภาพคล่องในการดําเนินงาน ที่สําคัญจะต้องขับเคลื่อนไปข้างหน้าได้ด้วยคนในองค์กรและคนในชุมชน ขออย่าได้กังวลถึงการเปลี่ยนแปลง เพราะหากมีการเปลี่ยนแปลงแล้วทําให้แย่กว่าเดิม ตนเองจะรู้สึกผิดและไม่มีความสุขกับสิ่งที่ได้ทําลงไป ขอยืนยันพร้อมให้คํามั่นว่าจะผลักดันให้การเปลี่ยนแปลงเป็นองค์กรที่มีความเข้มแข็งมากยิ่งขึ้นต่อไป ทั้งนี้ ขอให้จัดกิจกรรมที่หลากหลายเพิ่มความน่าสนใจ สร้างความตื้นเต้นให้กับนักท่องเที่ยวมากขึ้น พร้อมกับสร้างบรรยากาศให้นักท่องเที่ยวรู้สึกเข้าไปอยู่ในสถานที่จริงๆ เช่น การกําหนดธีมแต่งกาย โดยให้เปลี่ยนชุดซาฟารีก่อนจะเยี่ยมชมกิจกรรมต่าง ๆ เพื่อความสมจริง
รัฐมนตรีประจําสํานักนายกรัฐมนตรีกล่าวต่อไปว่า ต้องทําสถานที่ท้องถิ่นนิยมให้กลายเป็นสถานที่ท่องเที่ยวอย่างแท้จริง ไม่ได้เป็นที่รู้จักเฉพาะคนในท้องถิ่น แต่ต้องทําให้เป็นรู้จักของนักท่องเที่ยวอย่างกว้างขวาง พร้อมกับต้องร่วมมือก้าวไปข้างหน้าเติบโตไปพร้อมกันของทุกภาคส่วน จะต้องไม่แยกกันเติบโต เพราะการท่องเที่ยวเป็นพลังสําคัญในการผลักดันสร้างรายได้ให้กับประเทศ และคนในชุมชนต่อไป
--------------------------
รัฐบาลไทย-ข่าวทำเนียบรัฐบาล-พม. ร่วมลงนามบันทึกข้อตกลงความร่วมมือการให้โอกาสเด็กและเยาวชนที่ตั้งครรภ์ในสถานศึกษา ได้รับการศึกษาอย่างเหมาะสม
วันจันทร์ที่ 14 กันยายน 2563
พม. ร่วมลงนามบันทึกข้อตกลงความร่วมมือการให้โอกาสเด็กและเยาวชนที่ตั้งครรภ์ในสถานศึกษา ได้รับการศึกษาอย่างเหมาะสม
พม. ร่วมลงนามบันทึกข้อตกลงความร่วมมือการให้โอกาสเด็กและเยาวชนที่ตั้งครรภ์ในสถานศึกษา ได้รับการศึกษาอย่างเหมาะสม
วันนี้ (14 ก.ย. 63) เวลา 09.30 น.นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขพร้อมด้วย นายณัฏฐพล ทีปสุวรรณ รัฐมนตรีว่าการกระทรวงศึกษาธิการ และนายสากล ม่วงศิริ ผู้ช่วยรัฐมนตรีประจํากระทรวงการพัฒนาสังคมและความมั่นคงของมนุษย์ร่วมพิธีลงนามบันทึกข้อตกลงความร่วมมือการให้โอกาสเด็กและเยาวชนที่ตั้งครรภ์ในสถานศึกษาได้รับการศึกษาอย่างเหมาะสม และแถลงนโยบายการป้องกันและแก้ไขปัญหาการตั้งครรภ์ในวัยรุ่นกระทรวงศึกษาธิการ ณ ห้องประชุมราชวัลลภ ชั้น 2 อาคารราชวัลลภ กระทรวงศึกษาธิการ กรุงเทพฯ
นายสากลกล่าวว่า ตามพระราชบัญญัติการป้องกันและแก้ไขปัญหาการตั้งครรภ์ในวัยรุ่น พุทธศักราช 2559 ในมาตรา 9 กระทรวงการพัฒนาสังคมและความมั่นคงของมนุษย์ (พม.) ให้มีการจัดสวัสดิการสังคมที่เกี่ยวกับการป้องกันและแก้ไขปัญหาการตั้งครรภ์ในวัยรุ่น โดย 1) ส่งเสริมสนับสนุนให้สภาเด็กและเยาวชนระดับจังหวัดและระดับอําเภอ สร้างเครือข่ายเด็กและเยาวชนในพื้นที่เพื่อเป็นแกนนําป้องกัน แก้ไข และเฝ้าระวังปัญหาการตั้งครรภ์ในวัยรุ่น 2) ส่งเสริมสนับสนุนให้หน่วยงานของรัฐและหน่วยงานของเอกชนที่เกี่ยวข้อง ทําหน้าที่ประสานงานเฝ้าระวัง และให้ความช่วยเหลือแก่วัยรุ่นที่ตั้งครรภ์และครอบครัว 3) จัดให้มีการฝึกอาชีพตามความสนใจและความถนัดแก่วัยรุ่นที่ตั้งครรภ์ก่อนและหลังคลอด ที่ประสงค์จะเข้ารับฝึกอาชีพ และประสานงานเพื่อจัดหางาน ให้ได้ประกอบอาชีพตามความเหมาะสม 4) จัดหาครอบครัวทดแทนในกรณีที่วัยรุ่นไม่สามารถเลี้ยงดูบุตรด้วยตนเองได้ และ 5) การจัดสวัสดิการสังคมในด้านอื่น ๆ เพื่อส่งเสริมการป้องกันและแก้ไขปัญหาการตั้งครรภ์ในวัยรุ่น
นายสากลกล่าวเพิ่มเติมว่า นอกจากนี้ มาตรา 6 มีส่วนที่เชื่อมต่อและบูรณาการระหว่างกระทรวงศึกษาธิการและกระทรวง พม. เพื่อจัดให้มีระบบการดูแล ช่วยเหลือ และคุ้มครองนักเรียนหรือนักศึกษาที่ตั้งครรภ์ ให้ได้รับการศึกษา ด้วยรูปแบบที่เหมาะสมและต่อเนื่อง รวมทั้งจัดให้มีระบบการส่งต่อให้ได้รับบริการอนามัยการเจริญพันธุ์และการจัดสวัสดิการสังคมอย่างเหมาะสม ซึ่งกระทรวง พม. ได้ดําเนินการจัดสวัสดิการให้กับแม่วัยรุ่นที่ประสบปัญหาและยังอยู่ในสถานศึกษาให้ได้รับสวัสดิการต่างๆ ที่จําเป็น ให้สามารถเลี้ยงดูบุตรได้ รวมทั้งได้รับการศึกษาตามความต้องการความพยายามที่จะแก้ไขข้อจํากัด เพื่อช่วยให้เด็กและเยาวชนที่ตั้งครรภ์ได้เรียนต่อ นับเป็นการสร้างโอกาสในอนาคตสําหรับเด็กและเยาวชน ให้ได้มีชีวิตที่ดีขึ้น เพราะเมื่อได้เรียนต่อ ก็จะมีโอกาสที่จะมีงานทํา มีรายได้ เพื่อเลี้ยงดูตนเอง และลูกต่อไป ทั้งนี้ ขอเน้นย้ําแนวคิดที่ว่า ทางออกมีมากมายสําหรับเด็กและเยาวชนที่ตั้งครรภ์ ทุกคนผิดพลาดได้ และทุกคนก็มีโอกาสที่จะปรับปรุง แก้ไข สร้างชีวิตใหม่ได้เช่นกัน เชื่อว่าทุกคนพร้อมที่จะยื่นโอกาสเหล่านั้น และพร้อมให้ความช่วยเหลือกับเด็กและเยาวชนทุกคน